98 



alle de foregaaende paa nær Tarr og Martins, der intet nyt 

 indeholder, samt Kruuse's (se ovenfor) optagne i Lange's 

 «Conspectus florae Groenlandicae» og Rosenvinges forskellige 

 Tillæg til samme ^). For Fuldstændigheds Skyld kan nævnes, at 

 H. G. Simmons, Botaniker paa Sverdrups Ekspedition, ind- 

 samlede Planter fra Godhavns-Omraadet samme Aar, som jeg 

 besøgte Øen. Hans Fund er, saa vidt jeg ved, hjemsendte, 

 men endnu ikke publicerede. 



Før jeg gaar over til Skildringen af Plantevæksten, maa 

 det være mig tilladt at give en kortfattet Oversigt over Jord- 

 bundsforholdene, der, hvor intet andet er nævnt, støtter sig 

 dels til mine egne Iagttagelser, dels til Steens trup s forskel- 

 lige Undersøgelser og Arbejder og den Litteratur, de har frem- 

 kaldt. De klimatologiske Forhold er endnu altfor lidt kendte, og 

 de Oplysninger, man har, for mangelfulde eller upaalidelige til, 

 at her kan siges noget sammenfattende, men i Betragtning af 

 Omraadets forholdsvis lille Areal (Disk o er omtrent af samme 

 Størrelse som Sjælland) har Klimaet kun for saa vidt Indflydelse 

 paa Afgrænsningen af de forskellige Vegetationsformer, som der 

 er Tale om Høj- eller Lavland, udsat eller begunstiget Lokalitet, 

 hvilket vil blive omtalt for hvert af de behandlede Steder. 



Det, der gør Skel mellem de enkelte Formationer og be- 

 tinger deres Forekomst og Udvikling paa Disko er navnhg de 

 økologiske Faktorer, der skyldes Bundens forskellige Karakter 

 (Schimpers «edafiske» Faktorer), og naar der alligevel er en 

 Forskel paa Floraens Sammensætning paa Syd- og Nordlandet, 

 saa skyldes den rimeligvis ikke Forskel i Polardistance, men 

 andre Grunde (se Slutningen af denne Afhandling). 



Gnejsen træder i Dagen paa Øens Sydspids og inde i 

 Disko-Fjord; den opnaar kun ringe Højde, de højeste Punkter 

 ved Godhavn er ca. 326 Meter, i Disko-Fjord ca. 225 Meter. 



') Meddelelser om Grønland III og XV. 



